Pávlos Fýssas

Pávlos Fýssas (, taiteilijanimeltään Killah P, 10. huhtikuuta 1979 – 18. syyskuuta 2013 Ateena) oli kreikkalainen kansalaisaktivisti ja rap-artisti. 

Muun muassa antifasistisessa toiminnassa mukana ollutta Fýssasta puukotettiin syyskuussa 2013 Pireuksen satamakaupungissa hänen ollessaan poistumassa tyttöystävänsä kanssa paikallisesta kahvilasta. Fýssas kuoli myöhemmin ateenalaisessa sairaalassa. Puukotuksesta pidätettiin 45-vuotias äärioikeistolaisen Kultainen aamunkoitto -puolueen jäsen.

Fýssaksen murha aiheutti Kreikassa mellakoita, jossa väkijoukot hyökkäsivät Kultaisen aamunkoiton toimistoihin eri puolilla maata. Poliisi suoritti myös useita iskuja puolueen tiloihin. Hänen puukotuksensa oli ensimmäinen vakava väkivallanteko, joka kyettiin yhdistämään suoraan Kultaisen aamunkoiton jäseniin. Tapauksen johdosta Kreikan hallitus harkitsi puolueen kieltämistä.

Lähteet 

Kreikkalaiset hip hop -artistit
Kansalaisaktivistit
Kreikkalaiset henkirikosten uhrit
Vuonna 1979 syntyneet
Vuonna 2013 kuolleet